title: Nirvana (strollad sonerezh)
text: Ur strollad rock-grunge oa Nirvana, savet oa bet e 1987 hag echu e 1994 goude emzistruj penn ar strollad, Kurt Cobain oa e anv.
  
  Savet e oa bet ar strollad ba Aberdeen ba Stad Washington. Ar re gentañ bar strollad oa: Kurt Cobain (kan ha gitar), Krist Novoselic (gitar-boud) ha Chad Channing (batiri). Sevel a raont an albom Bleach gant 600$ en o yalc'h, gant ur label dizalc'h ba Seattle (Sub Pop), evit-fed ar c'hoñvers n'eo ket rustaj, met "barnet" mat eo a-benn 'r fin.
  
  Laket eo Dave Grohl e-lec'h Chad Channing, hemañ ne oa ket ken evit kontantiñ an daou re all, hag embannet e vez un eil albom, Nevermind. Kalz gwelloc'h ar son bremañ a-drugarez d'un añrejistramant a galite (gant Butch Vig), ur seurt son pop gant-se. Pezh na blijo ket da gKurt tamm ebet. Añrejistret eo dindan ar label Geffen Records, ur c'hoarvoud a-bouez ha dic'hortoz kaer evit leurenn bed ar muzik hag a goñsakro labelioù dizalc'h hag ar grunge... Klevet e veze Smells Like Tenn Spirit (pennganaouenn an albom) kazimant ur wech bep eur war MTV, un himn eo deuet da vezañ hag anavezet eo bremañ c'hoazh nemet gant an heuliajoù kentañ gant ar gitar.
  
  Etre an Nevermind hag In Utero e oa bet embannet un daspunerezh kanaouennoù anvet Incesticide, ur seurt meskaj eo gant kanaouennoù chomet diembann betek-neuze, pe fasoù B ivez. An dra-se oa evit lakat ar selaouerien da basiantiñ un tamm.
  
  E 1993 ez eo embannet In Utero, startoc'h da selaou er penn kentañ evit ar re n'int ket kustumet deus seurt kanaouennoù ha sonioù, sed pezh en doa c'hoant Nirvana. Berzh bras zo gantañ e-keñver ar c'hritik hag ar c'hoñvers, pezh n'en doa ket gwall c'hoant Kurt Cobain, hemañ a c'houlle chom dianav en-dro.
  
  Añrejistret ez eus e 1993 un abadennad "unplugged" e-barzh studioioù MTV, diwezhatoc'h e vo un albom deuzouti. Ar sonadeg-mañ a ziskouez ur fas all eus ar strollad, ur fas akoustik hag a brou e oa Nirvana muioc'h evit ur strollad rock klasik, dibar an hini oa...
  
  Echu ar strollad goude emzistruj Kurt Cobain d'ar 5 a viz Ebrel 1994.
  
  Bez' oa Pat Smear (gitar) ba'r strollad n'eus ket pell a-raok marv Kurt.
  
  Izili
  
  Pladennoù 
  
   Bleach (1989)
   Nevermind (1991)
   Hormoaning (1992, nemet ba Japan ha ba Aostralia)
   Incesticide (1992)
   In Utero (1993)
   MTV Unplugged in New York (1994)
   From the Muddy Banks of the Wishkah (live) (1995)
   Nirvana (2002) (anvet ivez Best Of 1988-1994)
  
  Nirvana
  Strolladoù sonerezh SUA
  Strolladoù sonerezh ar bloavezhioù 1980
  Strolladoù sonerezh ar bloavezhioù 1990